CELEX: 32006R1049
Language: fi
Date: 2006-07-10 00:00:00
Title: Komission asetus (EY) N:o 1049/2006, annettu  10 päivänä heinäkuuta 2006 , tiettyjen tavaroiden luokittelusta yhdistettyyn nimikkeistöön

11.7.2006   
            
            
               FI
            
            
               Euroopan unionin virallinen lehti
            
            
               L 188/5
            
         
      KOMISSION ASETUS (EY) N:o 1049/2006,
   annettu 10 päivänä heinäkuuta 2006,
   tiettyjen tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon 1 sarakkeessa esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 10 päivänä heinäkuuta 2006.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1. Asetus sellaisena kuin se on viimeksi muutettuna komission asetuksella (EY) N:o 949/2006 (EUVL L 174, 28.6.2006, s. 3).
   
      (2)  EYVL L 302, 19.10.1992, s. 1. Asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 648/2005 (EUVL L 117, 4.5.2005, s. 13).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Kahdesta ontosta, puolipallon muotoisesta, yhteen liitetystä vohvelista tehty tuote, jonka kaakaota sisältämättömässä maitokermatäytteessä on manteli. Tuote on peitetty valkoisella kuorrutuksella, joka on sokeri-, kasvirasva-, rasvaton maito- ja kookosmaitopohjainen valmiste ja jonka päällä on kookoshiutaleita.
                              Tuote on läpimitaltaan noin 2,5 cm suuruisen pallon muotoinen. Paistettu vohveli, joka ei näy ulkopuolelle, on noin 2 mm paksu.
                           
                        
               
                  1704 90 99
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön määräysten sekä CN-koodien 1704, 1704 90 ja 1704 90 99 nimiketekstien mukaisesti.
                  Vaikka tuotteen valmistamisessa käytetään pallon muotoista vohvelia, se on luonteeltaan nimikkeeseen 1704 kuuluva sokerivalmiste, eikä se pysy koossa pelkästään vohvelin ansiosta.
                  Vohvelit voidaan luokitella nimikkeeseen 1905 vain jos ne ovat luonteeltaan leipomatuotteita. Nimikkeessä 1905 ei ole rajoitusta leivosten täytteiden enimmäismäärille. Tuotteen olennainen luonne ei kuitenkaan johdu vohvelista, joka antaa sille ainoastaan muodon ja erottaa täytteen kuorrutuksesta. Tämän vuoksi tuotetta ei voida luokitella nimikkeeseen 1905.
               
            
                  
                              2.
                           
                           
                              Kahdesta ontosta, puolipallon muotoisesta, yhteen liitetystä vohvelista tehty tuote, jonka kaakaota sisältävässä kermanougat- ja pähkinätäytteessä on hasselpähkinä ja jonka päällä on kuorrutus suklaasta ja rouhituista hasselpähkinöistä.
                              Tuote on läpimitaltaan noin 3 cm suuruisen pallon muotoinen. Paistettu vohveli, joka ei näy ulkopuolelle, on noin 2 mm paksu.
                           
                        
               
                  1806 90 19
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön sekä 17 ryhmän 1 huomautuksen a alakohdan, 18 ryhmän 2 huomautuksen ja CN-koodien 1806, 1806 90 ja 1806 90 19 nimiketekstien mukaisesti.
                  Tuote on luonteeltaan nimikkeeseen 1806 kuuluva täytetty suklaa (yhdistetyn nimikkeistön nimikkeitä 1806 90 11 ja 1806 90 19 koskevat selittävät huomautukset). Vaikka tuote valmistetaan pallonmuotoisesta paistetusta vohvelista, joka täytetään ja kuorrutetaan, tuotteen muoto, koko ja tuotteen ominaisuuksien pysyvyys eivät riipu ainoastaan vohvelista.
                  Vohvelit voidaan luokitella ainoastaan nimikkeeseen 1905, kun ne ovat luonteeltaan leipomatuotteita. Nimikkeeseen 1905 ei sisälly leivosten täytteiden enimmäismääriä. Tuotteen olennainen luonne ei kuitenkaan johdu vohvelista, joka antaa sille ainoastaan muodon ja erottaa täytteen kuorrutuksesta. Tämän vuoksi tuotetta ei voida luokitella nimikkeeseen 1905.